by AmmieMoon on Sat 31 Dec 2011, 5:31 am
'n ou son val in die see
en skemer trek blink strepe op die strand,
my kop wil tuimel maar ek staan
(my verslawende gees bewend teen my hart)
nog 'n jaarring klingel tussen skulp
en ek kies 'n skerfie perlemoen
om so met die bloue van jou oë te versoen -
jou oë wat gedigte baar nog voor lood papier kan kloof,
dieselfde oë wat blou om my
jy is in vlug, ewig in vlug
en ek traliehok om dae wat druip van
vleiloeries en vere, van gladde klippies
en orgasmes op die hoogste kruine van duine
die jaar loop leeg
(my krop is vol)
ek het meer begrawe as wat ek wou -
jy is slegs 'n deel daarvan
die res is rou onthou;
nou gloei daar 'n son onder water
en nag sluip hinkepink nader,
my whiskey glas traan sy eie trane
wyl ek kronieke skryf oor my en jou.
© 2011 Almarie Truter
Last edited by AmmieMoon on Sun 01 Jan 2012, 4:18 pm; edited 1 time in total
by BennyB on Sat 31 Dec 2011, 1:01 pm
Weereens een van daai verse van jou wat my laat stil staan...Awesome!
by Rudi Coetzer on Sun 01 Jan 2012, 3:23 pm
A,jou 2de laaste strofe,is een van die beste strofes wat ek in 2011 gelees het....
DIs freakin awesome.
by SWERWER on Tue 03 Jan 2012, 11:50 pm
Die nuwe jaar is so vol belofte dat ek nie kan help om n ruk stil te staan by hierdie vers van jou nie! Die afgelope twee/drie weke het my kop weer rondomtalie met my gespeel. Die een dag blaf ek vir my eie agterwereld en die volgende dink ek weer ek kan water in wyn kan verander. Ek het ontdek dat ek nie my medisyne gedrink het nie en dit het tot alles aanleiding gegee. Vandag is ek weer perdfris en so geinspireer die Benny se werk dat ek nie kan om weer die pad positief aan te pak nie.
Soos altyd is jou werk verruklik mooi en diep en getuig dit van n verlange en n hunkering na blou soos wat min mense dit kan uitdruk soos jy nie.In een opsig is dit vir my hartseer omdat 2011 seker vir jou moeilik was. Dit is altans die indruk wat hierdie vers by my skep.
Ek hoop en bid dat die Whiskey glas se trane in 2011 agter bly, die grond waarop dit geval het aan fynbos nuwe lewe sal gee en dat 2012 vir jou net fynbos se blommeprag sal voortbring. 2011 se son het daai aand verdrink en het die pad oopgemaak vir blou lug wat vir jou ook anders moet wees. n Mooi jaar vir jou my Maangodin.
by AmmieMoon on Thu 05 Jan 2012, 1:47 pm
Ben< Rudi< Johan..... Dankie...
Current date/time is Thu 18 Jan 2018, 12:49 pm